DOHODA O POSKYTNUTÍ STABILIZAČNÉHO PRÍSPEVKU

*(ďalej len „Dohoda“)*

*uzatvorená podľa ustanovenia § 51 zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) medzi týmito zmluvnými stranami:*

**Zamestnávateľ:** názov:  **[....................]**

so sídlom: **[....................]**

 IČO: **[....................]**

 štatutárny orgán: **[....................]**

(ďalej len „**Zamestnávateľ**“)

**a**

**Zamestnanec:** meno a priezvisko: **[....................]**

dátum narodenia: **[....................]**

 bydlisko: **[....................]**

 pracovná pozícia: **[....................]**

výška pracovného úväzku: **[....................]**

bankový účet: **[....................]**

(ďalej len „**Zamestnanec**“)

(Zamestnanec a Zamestnávateľ spolu ďalej len „**Zmluvné strany**“ alebo jednotlivo „**Zmluvná strana**“)

sa dohodli na uzavretí tejto Dohody:

I.
Predmet Dohody

1. Predmetom tejto Dohody je úprava vzájomných práv a povinností Zmluvných strán, a to najmä záväzok Zamestnanca zotrvať u Zamestnávateľa v pracovnom pomere počas dohodnutej doby za podmienok určených v tejto Dohode a záväzok Zamestnávateľa poskytnúť Zamestnancovi jednorazový finančný príspevok vo výške určenej v tejto Dohode (ďalej len „**Stabilizačný príspevok**“) za splnenia podmienok určených v tejto Dohode.
2. Účelom poskytnutia Stabilizačného príspevku je obnovenie stability systému poskytovania zdravotnej starostlivosti v rámci ústavných zdravotníckych zariadení a ambulancií záchrannej zdravotnej služby.

II.
Podmienky poskytnutia Stabilizačného príspevku

1. Zamestnávateľ sa zaväzuje vyplatiť Stabilizačný príspevok Zamestnancovi, ak ide o zdravotníckeho pracovníka podľa § 27 ods. 1 písm. c) až v) a ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „**Zákon č. 578/2004 Z. z.**“) vykonávajúceho zdravotnícke povolanie, ktorému neplynie výpovedná doba z dôvodu podania výpovede z pracovného pomeru so Zamestnávateľom, a súčasne s ktorým mal ku dňu 22. 11. 2022 a ku dňu uzatvorenia tejto Dohody dohodnutý pracovný pomer.

Zamestnávateľ vyčlení na Stabilizačný príspevok pre Zamestnanca s pracovným úväzkom 1,00 sumu 5.000,- € (slovom: päťtisíc eur), z ktorej Zamestnávateľ zrazí odvody Zamestnávateľa, Zamestnanca a preddavok na daň v súlade so všeobecne záväznými právnymi predpismi, ak osobitný predpis neustanoví inak. V prípade, ak Zamestnanec vykonáva prácu na kratší pracovný úväzok, Zamestnávateľ vyčlení na Stabilizačný príspevok sumu v alikvotnej čiastke v rozsahu jeho pracovného úväzku.

1. Zamestnávateľ sa zaväzuje vyplatiť Zamestnancovi s pracovným úväzkom 1,00 preddavok na Stabilizačný príspevok vo výške 2.500,- € (slovom: dvetisícpäťsto eur) do 31.12.2022 na bankový účet Zamestnanca, ktorý je uvedený v záhlaví tejto Dohody. V prípade, ak Zamestnanec vykonáva prácu na kratší pracovný úväzok, Zamestnávateľ vyplatí preddavok na Stabilizačný príspevok zo sumy podľa prvej vety tohto bodu v alikvotnej čiastke v rozsahu jeho pracovného úväzku.
2. Ak po zohľadnení všetkých daňových a odvodových povinností v zmysle všeobecne záväzných právnych predpisov bude suma Stabilizačného príspevku vyššia ako suma preddavku uvedená v čl. II bod 2.2. tejto Dohody, Zamestnávateľ sa zaväzuje vyplatiť Zamestnancovi zvyšnú sumu najneskôr vo výplatnom termíne mzdy za mesiac december 2022 vyplatenej v mesiaci január 2023.
3. Zamestnanec vyhlasuje, že si neuplatňuje Stabilizačný príspevok u iného zamestnávateľa, ktorý by v súhrne s poskytnutým Stabilizačným príspevkom podľa tejto Dohody prekračoval výšku Stabilizačného príspevku, ktorý prislúcha Zamestnancovi s pracovným úväzkom 1,00. V prípade, ak by boli Zamestnancovi poskytnuté Stabilizačné príspevky vo výške presahujúce výšku podľa predchádzajúcej vety, je povinný Stabilizačný príspevok v presahujúcej výške vrátiť tomu Zamestnávateľovi, ktorý posledný vyplatil Zamestnancovi Stabilizačný príspevok. Ustanovením tohto bodu nie je dotknutá zodpovednosť Zamestnanca za uvedenie nepravdivých informácii a/alebo zamlčanie relevantných informácii pre obsah tejto Dohody.
4. V súlade s účelom poskytnutia Stabilizačného príspevku sa Zamestnanec, ktorému bol vyplatený Stabilizačný príspevok podľa čl. II ods. 2.1. až 2.3. zaväzuje, že zotrvá u Zamestnávateľa v pracovnom pomere nepretržite počas 3 (slovom: troch) rokov, počnúc dňom nadobudnutia účinnosti tejto Dohody.
5. Do doby zotrvania Zamestnanca v pracovnom pomere u Zamestnávateľa sa nezapočítava doba:
	1. trvania dlhodobej pracovnej neschopnosti, OČR ako prekážka v práci na strane Zamestnanca sčítaná za celú dobu zotrvania podľa čl. II, ods. 2.7 Dohody, ak presiahne dobu 45 (slovom: štyridsaťpäť) dní;
	2. materskej a rodičovskej dovolenky podľa § 166 zákona č. 311/2001 Z. z. Zákonník práce v znení neskorších právnych predpisov (ďalej len „**Zákonník práce**“);
	3. neprítomnosti v práci z dôvodu výkonu nepodmienečného trestu odňatia slobody a väzby, ak došlo k právoplatnému odsúdeniu.

 Pre vylúčenie akýchkoľvek pochybností platí, že doba zotrvania Zamestnanca v pracovnom pomere u Zamestnávateľa sa predlžuje o dobu trvania skutočností vymedzených v bode a) až c) tohto odseku.

1. V prípade, že pracovný pomer Zamestnanca u Zamestnávateľa skončí pred uplynutím doby určenej v čl. II, ods. 2.5. tejto Dohody, a to z akéhokoľvek dôvodu, okrem dôvodov vymedzených v ustanovení čl. II, ods. 2.11 tejto Dohody, Zamestnanec je povinný vrátiť alikvotnú časť Stabilizačného príspevku.
2. Zamestnanec je povinný vrátiť alikvotnú časť Stabilizačného príspevku aj v prípade:
	1. ak bude na vlastnú žiadosť Zamestnanca znížený jeho pracovný úväzok Zamestnávateľom pod úväzok dohodnutý medzi Zmluvnými stranami ku dňu nadobudnutia účinnosti tejto Dohody;
	2. ak bude Zamestnanec preradený na vlastnú žiadosť na inú pracovnú pozíciu ako je definovaná v čl. II, ods. 2.1 tejto Dohody;
	3. okamžitého skončenia pracovného pomeru Zamestnávateľom z dôvodu podľa § 68 ods. 1 Zákonníka práce;
	4. skončenia pracovného pomeru Zamestnanca z dôvodu jeho odchodu do predčasného starobného dôchodku alebo do starobného dôchodku.
3. Zamestnanec je povinný vrátiť alikvotnú časť Stabilizačného príspevku v zmysle čl. II, ods. 2.4, 2.7. a 2.8 tejto Dohody, a to v lehote 30 dní od vzniku skutočnosti podľa čl. II, ods. 2.4, 2.7, 2.8 písm. a) a písm. b) a v prípade čl. II, ods. 2.8 písm. c) a písm. d) najneskôr ku dňu skončenia pracovného pomeru.
4. Zamestnanec podpisom tejto Dohody vyhlasuje, že s vrátením Stabilizačného príspevku, resp. jeho alikvotnej časti, v zmysle tejto Dohody bez výhrad súhlasí.
5. Povinnosť Zamestnanca na vrátenie alikvotnej časti Stabilizačného príspevku nevzniká:
	1. ak pracovný pomer zanikol smrťou Zamestnanca podľa § 59 ods. 4 Zákonníka práce;
	2. ak sa pracovný pomer skončil výpoveďou danou Zamestnávateľom, z dôvodov uvedených v § 63 ods. 1 písm. a), b) a c) Zákonníka práce alebo dohodou z tých istých dôvodov;
	3. ak sa pracovný pomer skončil výpoveďou danou Zamestnancom, z dôvodov uvedených v § 69 ods. 1 písm. a), b) a c) Zákonníka práce alebo dohodou z tých istých dôvodov;
	4. ak sa pracovný pomer skončil okamžite z dôvodov uvedených v § 69 ods. 1, písm. a) a c) Zákonníka práce.

III.
Výpočet alikvotnej časti Stabilizačného príspevku

1. Na výpočet alikvotnej časti Stabilizačného príspevku na vrátenie sa použije nasledujúci vzorec, okrem prípadu uvedenom v čl. II, ods. 2.8, písm. a) tejto Dohody:

$$P=\frac{Y}{1096 }\*A$$

P = alikvotná čiastka Stabilizačného príspevku na vrátenie

A = výška poskytnutého Stabilizačného príspevku

Y = počet neodpracovaných dní

3.2 Na výpočet alikvotnej časti Stabilizačného príspevku na vrátenie sa použije nasledujúci vzorec pre prípad uvedený v čl. II, ods. 2.8, písm. a) tejto Dohody:

$$P=A-\left(\frac{K}{1096 } \*A\*I\right)- \left(\frac{Y}{1096 } \*A\*V\right)$$

P = alikvotná čiastka Stabilizačného príspevku na vrátenie

A = výška poskytnutého Stabilizačného príspevku

K = počet odpracovaných dní

I = koeficient pôvodného úväzku

Y = počet neodpracovaných dní

V = koeficient nového úväzku

IV.

Trvanie Dohody

* 1. Táto Dohoda sa skončí:
		1. uplynutím doby, počas ktorej sa Zamestnanec zaviazal zotrvať v pracovnom pomere u Zamestnávateľa podľa čl. II, ods. 2.5 tejto Dohody, primerane predĺženej o dobu trvania skutočností vymedzených v čl. II, ods. 2.6, bod a) až c) tejto Dohody,
		2. z dôvodov uvedených v čl. II, ods. 2.7, 2.8. a 2.9 Dohody, a to dňom vrátenia Stabilizačného príspevku Zamestnávateľovi v plnej výške podľa výpočtu v čl. III tejto dohody,
		3. z dôvodov uvedených v čl. II, ods. 2.11 Dohody.

V.

Záverečné ustanovenia

* 1. Táto Dohoda je uzavretá a nadobúda účinnosť dňom jej podpísania oboma Zmluvnými stranami, k čomu musí dôjsť najneskôr dňa 19.12.2022 v mieste výkonu práce Zamestnanca. V prípade, ak Zamestnanec nemá možnosť pristúpiť k uzatvoreniu Dohody so Zamestnávateľom jej fyzickým podpisom v mieste výkonu práce, platí, že k uzatvoreniu Dohody dôjde aj doručením Zamestnancom podpísanej Dohody poštou alebo prostriedkami diaľkovej (elektronickej) komunikácie, ak takýto písomný prejav vôle Zamestnanca dôjde Zamestnávateľovi najneskôr dňa 19.12.2022.
	2. V prípade, ak je Zamestnávateľ povinnou osobou v zmysle § 2 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**Zákon o slobode informácií**“), táto Dohoda je povinne zverejňovanou zmluvou podľa § 5a Zákona o slobode informácií. V takom prípade platí, že Dohoda je uzavretá dňom jej podpísania oboma Zmluvnými stranami, k čomu musí dôjsť najneskôr dňa 19.12.2022 v mieste výkonu práce Zamestnanca, prípadne, ak Zamestnanec nemá možnosť pristúpiť k uzatvoreniu Dohody so Zamestnávateľom jej fyzickým podpisom v mieste výkonu práce, dňom doručenia Zamestnancom podpísanej Dohody poštou alebo prostriedkami diaľkovej (elektronickej) komunikácie, ak takýto písomný prejav vôle Zamestnanca dôjde Zamestnávateľovi najneskôr dňa 19.12.2022 a nadobúda účinnosť dňom nasledujúcim po dni jej zverejnenia v Centrálnom registri zmlúv v zmysle § 47a ods. 1 Občianskeho zákonníka.
	3. Dohodnutý obsah tejto Dohody je možné meniť iba na základe dohody oboch Zmluvných strán formou písomného číslovaného dodatku podpísaného obidvomi Zmluvnými stranami, ktorý bude jej neoddeliteľnou súčasťou.
	4. Ostatné práva a povinnosti Zmluvných strán, ktoré nie sú upravené v tejto Dohode sa spravujú ustanoveniami Občianskeho zákonníka, Zákonníka práce a ostatnými súvisiacimi všeobecne záväznými predpismi. Pracovnoprávne vzťahy Zmluvných strán vyplývajúce z pracovnej zmluvy uzatvorenej medzi Zamestnancom a Zamestnávateľom sa spravujú ustanoveniami Zákonníka práce.
	5. Táto Dohoda je vyhotovená v dvoch vyhotoveniach v slovenskom znení, po jednom pre každú Zmluvnú stranu.
	6. Zmluvné strany vyhlasujú, že si túto Dohodu prečítali, jej obsahu, najmä právam a povinnostiam z nej vyplývajúcim porozumeli, táto Dohoda je vyjadrením ich slobodnej a vážnej vôle pričom potvrdzujú, že ich prejavy vôle sú dostatočne určité a zrozumiteľné, bez omylu a súčasne, že táto Dohoda nebola uzavretá v tiesni ani za nápadne nevýhodných podmienok.

V [............................] dňa [.........................]

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Zamestnávateľ** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Zamestnanec** |